b'\n_START_ARTICLE_\nAl Arbour\n_START_SECTION_\nPelaajaura\n_START_PARAGRAPH_\nArbour oli pelipaikaltaan puolustaja. H\xc3\xa4n aloitti uransa 1957 Detroit Red Wingsiss\xc3\xa4. My\xc3\xb6hemmin h\xc3\xa4n pelasi Chicago Blackhawksissa, Toronto Maple Leafsissa ja St. Louis Bluesissa. Pelaajauransa aikana h\xc3\xa4n voitti Stanley Cupin nelj\xc3\xa4sti.\n_START_SECTION_\nValmentajaura\n_START_PARAGRAPH_\nArbour aloitti valmentajauransa St. Louis Bluesin valmentajana 1970. Kahden kauden j\xc3\xa4lkeen Islandersin GM Bill Torrey palkkasi Arbourin nuoren joukkueen valmentajaksi._NEWLINE_Aluksi Arbour pisti joukkueen puolustuksen kuntoon, ja joukkue p\xc3\xa4\xc3\xa4sti alle 100 maalia kaudessa. Joukkueen taso alkoi pikkuhiljaa nousta, ja Arbour voitti Jack Adams Awardin 1979. Vuonna 1980 Islanders voitti ensimm\xc3\xa4isen Stanley Cup -mestaruutensa. Islanders voitti seuraavat kolme mestaruutta, ja pelasi viel\xc3\xa4 finaalissa kaudella 1984\xe2\x80\x931985, mutta h\xc3\xa4visi alkavalle Edmonton Oilersin dynastialle. Arbour lopetti valmentajanuransa Kauden 1985\xe2\x80\x931986 j\xc3\xa4lkeen, ja siirtyi Islandersin organisaatioon._NEWLINE_Arbour palasi kuitenkin takaisin joukkueen valmentajaksi 1988\xe2\x80\x931994 v\xc3\xa4liseksi ajaksi. Vuonna 1994 j\xc3\xa4lkeen h\xc3\xa4n j\xc3\xa4i lopullisesti el\xc3\xa4kkeelle._NEWLINE_Uran lopettamisen j\xc3\xa4lkeen Islanders nosti numerolla 739 varustetun viirin hallin kattoon kunnioittaakseen Arbourin 739 runkosarjan voitto-ottelua valmentajana._NEWLINE_Arbour valittiin Hockey Hall of Fameen 1996.\n_START_SECTION_\nJuhlaottelu\n_START_PARAGRAPH_\nArbour palasi viel\xc3\xa4 kerran Islandersin valmennukseen historiallisella yhden p\xc3\xa4iv\xc3\xa4n sopimuksella 3. marraskuuta 2007. N\xc3\xa4in Arbour sai urallaan 1\xc2\xa0500 runkosarjaottelua t\xc3\xa4yteen Islandersin valmentajana. Tuona iltana Islanders pelasi Pittsburgh Penguinsia vastaan ja voitti ottelun 3\xe2\x80\x932. Voitto oli Islandersille 740. Albourin valmentamana._NEWLINE_Ottelun j\xc3\xa4lkeen pidetyss\xc3\xa4 juhlatilaisuudessa Arbourin viiri laskettiin alas hallin katosta ja tilalle nostettiin uusi viiri. Siin\xc3\xa4 on numeron 739 sijaan h\xc3\xa4nen Islandersissa valmentamiensa otteluiden lukum\xc3\xa4\xc3\xa4r\xc3\xa4 1\xc2\xa0500.'